Sylvilagus robustus

Arnab Ekor Kapas Pergunungan Davis (Sylvilagus robustus) merupakan satu spesies arnab ekor kapas yang endemik di empat banjaran gunung di rantau barat daya Amerika Syarikat dan kawasan Mexico yang bersebelahan. Selama ini, ia pernah dikira sebagai subspesies Arnab Ekor Kapas Timur (S. floridanus), tetapi baru-baru ini telah dinaikkan ke taraf spesies setelah menjalani analisa morfologi.Systematics of Sylvilagus Gray, 1867 (Lagomorpha: Leporidae) from Southwestern North America. Luis A. Ruedas. Journal of Mammalogy, Vol. 79, No. 4 (November 1998), pp. 1355-1378. S. robustus dibezakan daripada subspesies-subspesies S. floridanus terutamanya kerana perbezaan saiz, kegigian dan kraniumnya. Arnab ini biasanya mencapai purata kepanjangan tubuh 42 cm, dan beratnya antara 1.3 dan 1.8 kg. Taburan spesies ini terhad kepada kawasan pergunungan yang kering dan bersemak di atas paras 1500 meter.The mammals of Texas: 2nd edition By David J. Schmidly, William B. Davis. 2004.  pp. 466-467. University of Texas Press. Sungguhpun jarang ditemui, namun spesies ini tidak menerima apa-apa perlindungan atau penyenaraian agensi kerajaan buat masa ini.

Taburan
Dahulunya, spesies ini dikenali sebagai endemik di empat banjaran gunung. Di negeri Texas, ia dikenali dari banjaran-banjaran Guadalupe, Davis dan Chisos. Di New Mexico, ia dikenali dari Pergunungan Guadalupe. Di negeri Coahuila, Mexico, arnab ini dikenali dari Sierra de la Madera. Arnab ini dipercayai sudah pupus dari banjaran Chisos dan Guadalupe.

Rujukan

Robustus
Category:Mamalia di Amerika Syarikat
Category:Mamalia di Mexico